stanford-oval/wikipedia huggingface dataset:
מנזר קוודלינבורג
המבנה

מבני מכלול מנזר קוודלינבורג ממוקמים על סלע תלול במיוחד עשוי אבן חול מדרום לעיר העתיקה. משטח הסלע העליון הוא דמוי מלבן במידות 163 מטרים על 70 מטרים ובגובה של כ-25 מטרים מעל פני הרחובות הסובבים אותו. מתחם המנזר כולל שלושה חלקים: בחלקו הדרומי, העתיק ביותר, כנסיית סרווציוס הקדוש מן המאה ה-11, ממערב, מבנה הטירה בצורת משולש מתקופת הרנסאנס על גבי יסודות רומנסקים, שעבר שינויים והרחבות לאורך השנים עד המאה ה-18 ובחלקו המזרחי המנזר הישן שהתמוטט בשנת 1803.
שער הכניסה למתחם המנזר ממוקם בחלקו הצפוני שבו הגישה מתונה יותר. הדרך מובילה מכיוון מערב ופונה צפונה בשיפוע של 11% אל שער חיצוני, ולאחר מכן 37 מטרים נוספים עד לבית השער הפנימי מן המאה ה-13. הדרך שבין השערים מוקפת בחומות ובהן חרכי ירי שנועדו להגנה מפני פריצה למתחם.
בחלקו הצפוני מזרחי של מתחם המנזר הוקם בתקופת הבארוק גן לשימושי פנאי.
מבנה הכנסייה המכונה לעיתים גם קתדרלת קוודלינבורג קרויה על שמו של סרווציוס הקדוש ומוקדשת גם לדיוניסיוס הקדוש, הוא דוגמה מובהקת לאדריכלות רומנסקית עילית. המבנה הראשון הוקם מעל קברו של היינריך הראשון משנת 936, שם מוקם המזבח של כנסייה קטנה בעלת מעברים צרים. בשנת 961 הובאו לקבורה במקום גם שרידיו של סרווציוס הקדוש ממאסטריכט.
בניית הבזיליקה בת שלוש הספינות החלה לפני שנת 997 על גבי שרידים של שלושה מבנים קדומים יותר, והסתיימה בשנת 1021. היא מתאפיינת בגג שטוח ושלושה מעברים צרים. בשנת 1070 נגרם נזק כבד למבנה כתוצאה משריפה שפרצה בו. הוא נבנה מחדש והושלם בשנת 1129 בתקופתו של הקיסר לותר השלישי. במשך השנים התרחב המבנה. בשנת 1320 נוסף לו בית המקהלה, בשנת 1571 הקיר הדרומי של הטרנספט, ובשנת 1708 הקיר הדרומי של הספינה הראשית
.
בשנים 1863 ועד 1882 נערכו במבנה שיפוצים נרחבים ויסודיים. המגדלים הדרומיים נבנו מחדש, נוספה בימת תפילה וחזית חדשה לקריפטה .
בשיפוץ נוסף שנערך בשנים 1936–1939 בוצעו שינויים בבמת התפילה על מנת להתאימה לצורכי הטקסים הנאציים, ובמאפיינים גותיים במבנה על מנת לשחזר את הסגנון הרומנסקי. משנת 1945 ממשיך תהליך שיחזור ושימור המבנה עד ימינו אלה.
כיום, משמש המנזר את הכנסייה הלותרנית אוונגליסטית של גרמניה. בשנת 1994 הוא הוכרז כאתר מורשת עולמי של אונסקו. הוועדה הגרמנית של אונסקו קובעת כי בכנסייה שמורים אוצרות כנסייתיים מימי הביניים שערכם שווה לאלה השמורים באאכן ובהלברשטט.
במוזיאון המנזר מוצגת תערוכה של ממצאים מן התקופה הפרהיסטורית ותקופת הברונזה באזור, התפתחות מבנה מנזר הנשים והטירה מתקופת הרנסאנס, וכן של העיר וסביבתה. בספריית המנזר מוצגים ספרים בעלי חשיבות היסטורית רבה.
מישל ורן

| --- | --- |

 לידה:  4 באוגוסט 1861 הרובע העשירי של פריז, צרפת 
 פטירה:  5 במרץ 1925 (בגיל 63) טולון, צרפת 
 שם לידה:  Michel Jean Pierre Verne 
 מדינה:  צרפת 
 מקום קבורה:  בית הקברות סן פייר 
 מקום לימודים:  מושבת העונשין מטארי 
 שפות היצירה:  צרפתית 
 סוגה:  ספר הרפתקאות, סיפור קצר, מדע בדיוני, סיפור סקטץ' 
 תקופת הפעילות:  מ-1888 
 בן או בת זוג:  Clémence-Thérèse Taton (15 במרץ 1884–20 בנובמבר 1884)  Jeanne Reboul (20 בפברואר 1890–ערך בלתי־ידוע) 
 צאצאים:  Jean Jacques Verne 
 
מישל ז'אן פייר ורן (בצרפתית: Michel Jean Pierre Verne;‏ 3 באוגוסט 1861 – 5 במרץ 1925) היה סופר ועורך צרפתי ובנו של הסופר ז'ול ורן.
ביוגרפיה

מישל נולד בפריז, צרפת. בגלל התנהגותו הוא נשלח על ידי אביו למושבת העונשין מטרי למשך שישה חודשים בשנת 1876. בגיל 19 הוא גרם לשערורייה כשברח עם שחקנית למרות התנגדויותיו של אביו המפורסם. בשנת 1883 אביו התקרב אליו ומישל התחתן - אך לבסוף נטש את אשתו הטריה וברח עם ז'אן ריבול בת ה-16, עמה נולדו לו שני בנים (מישל וג'ורג') לפני סיום הגירושין ובן נוסף (ז'אן ז'אק) לאחר שנישאו. נושאים אלה ואחרים גרמו למתח רב בין מישל לאביו, אולם עד שמת ז'ול ורן בשנת 1905 השתפרו היחסים ביניהם, והם שיתפו פעולה בכמה סיפורים.
מישל היה האחראי על פרסום רבים מכתבי היד האחרונים של אביו, ועל פי השמועה, ייתכן שמישל כתב חלק מהם בעצמו. עבודות שיוחסו בעבר לז'ול ורן, אך נחשבות כעת לכאלה שנכתבו על ידי מישל, כוללות את המגדלור בסוף העולם, הר הגעש הזהוב וסוכנות הנסיעות תומפסון. מישל ורן כתב בז'אנר דומה לאביו, ונחשב על ידי אביו לסופר טוב, אך יצירותיו נחשבות כיום לרוב כנחותות מאלה של אביו.
חלק מיצירותיו, כמו Un Express de L'Avenir והיצירה "בשנת 2889", בולטות בשימוש בשפופרות אוויר.
יצירות מאת מישל ורן

La Destinée de Jean Morénas
L'Éternel Adam (The Eternal Adam, Short Story)
Un Express de L'Avenir
A Great Transatlantic Subway (Short Story)
In the Year 2889
Survivors of the Jonathan (published in two parts in English as Masterless Man and Unwilling Dictator)
מוסקבה (נהר)

| --- | --- |
הנהר בחולפו מתחת לגשר קרים, סמוך לפארק גורקי. ברקע נראית קתדרלת ישו המושיע
הנהר בחולפו מתחת לגשר קרים, סמוך לפארק גורקי. ברקע נראית קתדרלת ישו המושיע
 מידע כללי
 אורך:  503 ק"מ
 ספיקה ממוצעת:  38-250 מ"ק לשנייה
 אגן ניקוז:  17,600 קמ"ר
 מוצא:  גבעות סמולנסק
 יובלים:  Ruza, Setun, Severka, Storozhka, Tarakanovka, Khimka, Filka, Khimki Reservoir, Semislavka, Palevka, Nakhavnya, Malodelnya, Pesochnya, Nischenka, Otra, Ostrovnya, Mezenka, Kholyavka, Yaschenka, Sobolevsky Ruchey, Studenets, Podon, Chachenka, Saminka, Mozhayka, Chura, Krylatsky Ruchey, Ermakovsky Ruchey, Kolomensky, Zamoshnya, Gnilusha, Chertory, Bykovka, Sleznya, Ponosha, Medvenka, Lipka, Pekhorka, Skhodnya, Rachka River, Andreevskie Zarazy, Baryshikha, Banka, Bezerka, תעלת מוסקבה, Pakhra, נהר נגלינאיה, Yauza, Nerskaya, Presnya, Setun, Istra, Medvedka, Vavilon, Velegushka, Inoch, Zarochenka, Zhukovka, Iskona, Kotlovka River, Kolomenka, Vedomka, Zhuzha, Dubeshnya, Vyazyomka, Velinka, Elitsa, Gzhelka, Gorodnya, Gnilusha, Voronoy Brod 
 שפך:  נהר אוקה
 מדינות באגן הניקוז:  רוסיה רוסיה
 
 
מוסקבה (רוסית Москва) הוא נהר ברוסיה, הנובע בגבעות סמולנסק, ממערב לעיר מוסקבה, וזורם לאורך 503 ק"מ עד שהוא נשפך לנהר אוקה, יובלה של הוולגה. עיקר פרסומו של הנהר הוא בכך שהוא חוצה את העיר מוסקבה, לה העניק את שמו.
אטימולוגיה

מקור שמו של הנהר אינו ידוע בוודאות, אך ייתכן שהוא בא ממילים שונות בשפות פינו-אוגריות עתיקות שמשמעותן "כהה" או "עכור", "נהר הפרות" או "נהר הדובים". טענה נוספת שהועלתה היא כי מדובר בשיבוש של המילה "מושקה" במונגולית, שמשמעותה "מפותל".
הידרולוגיה

גליל מימיו של הנהר משתרע על פני שטח של 17,600 קמ"ר. הנהר רדוד למדי ועומקו המרבי מגיע לשישה מטרים בלבד. מימיו קופאים בחודשים נובמבר או דצמבר, והפשרתן מתחילה בדרך כלל לקראת סוף חודש מרץ. אפיקו של הנהר אינו תלול, והפרש הגבהים בין תחילתו לסופו עומד על 155 מטרים בלבד. גובה מפלסו הממוצע במרכזה של העיר מוסקבה עומד על 120 מטר מעל פני הים. מקורם של מי הנהר הוא בהפשרת שלגים (61%), בזרימה תת-קרקעית (27%) ובמשקעים (12%). מאז השלמת בנייתה של תעלת מוסקבה, זורמים גם מים מהוולגה העליונה אל הנהר, ומבטיחים את אמינותו בציר שיט. ספיקת הנהר נעה בין 38 מטר מעוקב לשנייה במעלה הנהר ל-250 מ"ק לשנייה בנקודת חיבורו לנהר אוקה, ומהירות זרימתו משתנה בין 0.1 מטר/שנייה לשני מטרים לשנייה בהתאם לעונת השנה. לאורך הנהר ישנם כמה סכרים עם תאי שיט המובילים סחורות או אוניות נוסעים.
פרויקט טיילת נהר מוסקבה

בשנת 2015 החלה הקמת טיילת לאורך הנהר בקטע החוצה את העיר.
נהר מוסקבה סמוך למוצאו ליד העיירה זווניגורוד
מנזר פראפונטוב

מראה המנזר
ניקולאי הקדוש - מגן המנזר (פרסקו מאת דיוניסיוס)
מנזר פראפונטוב (רוסית Ферапонтов монастырь) הוא מנזר במחוז וולוגדה ברוסיה, הממוקם כ-120 ק"מ צפונית-מערבית לעיר וולוגדה. המנזר משמש דוגמה מובהקת לאדריכלות הרוסית בימי הביניים ומשלב בין סגנונות אדריכלות מתקופות שונות. בשטח המנזר שוכן מוזיאון הפרסקות של דיוניסיוס, ובשנת 1997 הוא הוכרז בצו נשיאותי כאתר מורשת של עמי הפדרציה הרוסית. החל בשנת 2000 הכלל המנזר גם ברשימת אתרי המורשת העולמית של אונסק"ו.
היסטוריה

המנזר הוקם בשנת 1398 על ידי פראפונט הקדוש שפעל ביחד עם קיריל בלאוזרסקי, שהיה גם הוא לקדוש. חשיבות המנזר גדלה בתקופת מרטיניאן הקדוש אשר התמנה בשנת 1447 לראש לאוורת השילוש-סרגייב. במחצית השנייה של המאה ה-15 ובתחילת המאה ה-16 הפך המנזר למרכז הדתי, התרבותי והאידאולוגי של האזור, ונודעה לו גם השפעה פוליטיקית. לצידו של מנזר קירילו-בלאוזרסקי היה מנזר פראפונטוב לאתר דתי אותו פקדו נציגי האצולה הרוסית וצארים, ומקרב נזיריו יצאו מנהיגי הכנסייה הרוסית באותה עת. בנוסף שימש המנזר כמקום גלותם של מתנגדי הממסד הדתי, כמו הפטריארך ניקון.
המנזר נכבש על ידי הפולנים בתחילת המאה ה-17 ולאחר שחרורו הוקמו בו מספר כנסיות חדשות. 
עם העברת שרידי גופתו של מרטיניאן הקדוש אל המנזר, חשיבותו גדלה, ובבעלותו היו אדמות רבות בסביבה. מנזר פראפטוב החל שוקע במהלך המאה ה-18 ולבסוף נסגר לחלוטין על ידי הצאר פאבל הראשון בשנת 1798. הוא נפתח שוב כמנזר לנזירות בשנת 1904 ותפקד משך 20 שנים עד שנסגר על ידי הסובייטים בשנת 1924. מאז 1975 משמש המנזר כמוזיאון.
מבנים

מכלול המנזר הוא דוגמה נדירה של שימור הסגנון האדריכלי של מנזרים בצפון רוסיה, ולשילוב עם הטבע. במנזר שישה מבנים עיקריים:
כנסיית הולדת מרים, אם ישו הוא המבנה העתיק במנזר ונבנה על ידי אומנים מרוסטוב בשנת 1490. פנים הכנסייה מעוטר בפרסקות בשטח של כ-600 מ"ר מעשה ידיו של הצייר דיוניסיוס אשר צייר אותם בעזרת בניו בשנת 1502. פרסקות אלה השתמרו בשלמותם ללא צורך בעבודות חידוש, והמבנה מעוטר גם בחלק מקירותיו החיצוניים.
כנסיית הבשורה וחדר אוכל (1530-1531) - לפי השערת ההיסטוריונים נבנתה על בסיס תרומת הצר ואסילי השלישי לאחר הולדת בנו. השטח הפנימי כולל שלושה מפלסים והכנסייה עצמה ממוקמת במפלס המרכזי. בכנסייה נמצא גם ארכיון המנזר וחדר אוכל עם עיטורים פנימיים ששרדו עד היום.
כנסיית מרטיניאן הקדוש נבנתה ב-1641 מעל קברו של מרטיניאן הקדוש בצמוד לקיר הדרומי של הכנסייה המרכזית במנזר. חלונות הכנסייה ערוכים כך שקרני השמש מאירות את קבר מרטיניאן הקדוש.
במגדל הפעמונים מ-1680 17 פעמונים ושעון עתיק נקבע בו בשנת 1638.
בניין האוצר מ-1530שימש לשמירת כספי ומסמכי המנזר.
כנסית ההתגלות וכנסיית פראפונט הקדוש נבנו ב-1650 בסמוך לשערי המנזר הקדושים.
מישל ויליאמס (זמרת)

| --- | --- |

 לידה:  23 ביולי 1979  (בת 45) רוקפורד, אילינוי, ארצות הברית.
 מוקד פעילות:  ארצות הברית 
 תקופת הפעילות:  מ-1996
 מקום לימודים:  אוניברסיטת המדינה של אילינוי, Auburn High School 
 סוגה:  רית'ם אנד בלוז, גוספל
 שפה מועדפת:  אנגלית 
 חברת תקליטים:  קולומביה רקורדס 
 iammichelle.com
 פרופיל ב-IMDb
 
מישל ויליאמס (באנגלית: Michelle Williams; נולדה ב-23 ביולי 1979) היא זמרת ושחקנית אמריקאית. הייתה חברה בלהקת דסטיניז צ'יילד יחד עם ביונסה נואלס וקלי רולנד.
ביוגרפיה

ויליאמס נולדה ברוקפורד, אילינוי. היא החלה לשיר במקהלת הכנסייה, ולאחר מכן היא הייתה חברה ברביעייה מוזיקלית, יחד עם אחותה, שנקראה "United Harmony". היא נרשמה ללימודי צדק קרימינולוגי באוניברסיטת אילינוי, אך עזבה לאחר שנתיים כדי לקדם קריירה מוזיקלית, והיא שימשה כזמרת רקע של הזמרת מוניקה.
בפברואר 2000, היא הצטרפה ללהקת דסטיניז צ'יילד.
ויליאמס הוציאה ארבעה אלבומי אולפן יחד עם דסטיניז צ'יילד והן זכו בפרס גראמי בקטגוריית "להקת ה-R&B של השנה". במהלך התקופה שבה הופיעה הלהקה, הוציאה ויליאמס שני אלבומי סולו. בעקבות יציאת אחד מאלבומיה וכדי לקדמו הופיעה ויליאמס במחזמר "אידה", בו היא החליפה את הזמרת טוני ברקסטון.
בתחילת 2006 התפרקה להקת דסטיניז צ'יילד, ויליאמס הופיעה לראשונה בטלוויזיה בסדרת הקומדיה של UPN "חצי וחצי", בו היא שיחקה נשאית איידס. בשנת 2007 הופיעה במחזמר "הצבע ארגמן".
ב-7 באוקטובר 2008, יצא אלבומה השלישי, "Unexpected". ביולי 2009 הופיעה ויליאמס במחזמר "שיקגו". באותה שנה היא החלה לעבוד על אלבומה הרביעי Journey to Freedom אשר יצא ב-2014.
בשנת 2019 גילמה את דיאנה רוס בסדרת הטלוויזיה "נשמה אמריקאית", ברשת הטלוויזיה BET, ובשנים 2019–2022 הופיעה בתוכנית "הזמר במסיכה" בארצות הברית, באנגליה ובאוסטרליה.
דיסקוגרפיה > אלבומי אולפן

2002: Heart to Yours
2004: Do You Know
2008: Unexpected
2014: Journey to Freedom
מנרה (אי)

האי מנרה (באנגלית: Manra Island), המכונה גם האי סידני (Sydney Island) הוא אי במרכז האוקיינוס השקט המהווה חלק מאיי פניקס שבקיריבטי.
היסטוריה

האי התגלה בשנת 1832 על ידי רב החובל אמט, אשר קרא לאי בשם "סידני". האי היה אחד מהאיים שישובם תוכנן על ידי בריטניה במסגרת תוכנית יישוב איי פניקס. בשנת 1938 הוכרז האי כשמורת טבע לציפורים ובשנת 1975 הוכרז כשמורת טבע לבעלי חיים.
מוסקבה בערב

| --- | --- |


 תדירות:  יומון 
 פורמט:  A2
 עורך ראשי:  Aleksandr Kupriyanov 
 תאריכי הופעה:  6 בדצמבר 1923 – הווה (100 שנה) 
 שפה:  רוסית 
 מערכת:  מוסקבה 
 מדינה:  רוסיה 
 ISSN:  1025-1200
 vm.ru
 
"מוסקבה בערב" («Вече́рняя Москва́») הוא יומון מוסקבאי היוצא מדי ערב ונחשב לאחד העיתונים הנפוצים בעיר ומעיתוני החדשות הוותיקים ברוסיה. העיתון יוצא חמישה ימים בשבוע, למעט שבת וראשון והוא מודפס מאז 1923.
בשנת 2011 העיתון אורגן מחדש והוא מודפס בתמיכת ממשלת מוסקבה כעיתון עירוני בחסות חברת ההחזקות מוסקבה מדיה.
היסטוריה > התקופה הסובייטית

בשנת 1923 נוסד העיתון כשופרה של מועצת העיר מוסקבה. המהדורה הראשונה של "מוסקבה בערב" שוחררה ב-6 בדצמבר 1923. היקף הפרסום היה מחצית מגודלו של העיתון פרבדה. העורך הראשי הראשון היה בוריס וולין, ומיכאיל קולצוב היה סגנו. הגיליונות הראשונים של העיתון לא היו מאמרי מערכת ודמו לעלון מידע: דיווחים מפוזרים על חיי הבירה, תיאור אירועים, כרוניקה של תיקי בית המשפט, מחירים בשוק מוסקבה, שער החליפין של הרובל, סיפורים על בכורות תיאטרון וסרטים, חדשות אופנה ועוד. בשנים 1927–1928 תפוצת העיתון עמדה על 110 אלף עותקים, בימים מסוימים - עד 170 אלף.
העיתון היה אחד משלושה עיתונים שפרסמו דיווחים על מותו של בוריס פסטרנק (השניים האחרים היו ספרות וחיים בתאריך 1.6.1960 והעיתון הספרותי מ-2.6.1960).
העיתון היה גם אחד משני עיתונים שפרסמו מודעות אבל קטנות על מותו של ולדימיר ויסוצקי ב-25 ביולי 1980 (השני היה העיתון Sovetskaya Kultura). ב-28 ביולי 1980 פרסם העיתון קטע קטן, "בדרך האחרונה", ככתבת פרידה ובה דיווח טקס הלוויה אזרחית והלווייתו של ויסוצקי. בסוף יולי, לאחר פרסומים אלה, הושעה זמנית מתפקידו העורך הראשי של העיתון אינורסקי.
היסטוריה > לאחר התפרקות ברית המועצות

מאז סוף שנת 2012 העיתון מדפיס שבועונים במחוזות טרויצק ומוסקבה החדשה. מאז 2013 מפרסם גם את העיתון מוסקביצ'קה, שמכוון לקהל נשי. מאז 2011 מהווה חלק מחברת ההחזקות מוסקבה מדיה.
מתחילת 2015, "מוסקבה בערב" מודפסת בכמה פורמטים:
נושאים חברתיים ועסקיים שמודפסים מדי בוקר ונמכרים מדי יום בקיוסקים ובאמצעות מינוי;
גיליון ערב המופץ ללא עלות פעמיים בשבוע בתחנות המטרו במוסקבה;
שבועון "משפחתי" בתמיכת ממשלת מוסקבה המופץ מדי שבוע באמצעות מנוי.
הערות שוליים

1 2  "«Вечерняя Москва». История". אורכב מ-המקור ב-2015-05-03. נבדק ב-2015-04-30.
| --- | --- |
בקרת זהויות :  LCCN: no2014000159  VIAF: 305947801   WorldCat (עם VIAF): 305947801 
לוגו העיתון הישן.
מישל בקמן

מישל מארי בקמן (באנגלית: Michele Marie Bachmann; נולדה ב-6 באפריל 1956) היא פוליטיקאית אמריקאית חברת המפלגה הרפובליקנית, שכיהנה בשנים 2007–2015 כחברת בית הנבחרים של ארצות הברית מטעם מחוז הקונגרס השישי של מדינת מינסוטה. בעת כהונתה הייתה לאחת הנציגות המרכזיות של תנועת מסיבת התה.
ביוגרפיה

נולדה בשם מישל מארי אמבל (Michele Marie Amble) בעיר ווטרלו שבמדינת איווה למשפחה נוצרית-לותרנית. לאחר גירושי הוריה, היא גדלה אצל אמה בעיירה אנוקה שבמדינת מינסוטה.
היא סיימה תואר ראשון בווינונה סטייט יוניברסיטי (Winona State University). לאחר מכן למדה משפטים באוניברסיטת אורל רוברטס (Oral Roberts University) המזוהה עם הזרם האוונגליסטי וקבלה תואר (JD) בשנת 1986. היא קבלה תואר שני עם התמחות בדיני מיסים (LL.M) מקולג' ויליאם ומרי (College of William & Mary).
בקמן היא מלכת יופי לשעבר.
היא נשואה למרכוס בקמן, פסיכולוג קליני ובעל מרפאה. הם הורים ל-5 ילדים ובנוסף גידלו כמשפחת אומנה כ-23 נערות במהלך השנים.
קריירה

בין השנים 1988 ל-1993 שימשה כתובעת של מס הכנסה בבית המשפט הפדרלי לענייני מיסים בסיינט פול במינסוטה.
בקמן נולדה במשפחה התומכת במפלגה הדמוקרטית, אך הפכה לרפובליקאית במהלך לימודיה. לדבריה, מה שהשפיע עליה היו התיאורים הנלעגים של ג'ורג' וושינגטון בספר "בר" של גור וידאל. היא החלה להיות פעילה בתנועה נגד הפלות וערכה תפילות מחוץ לקליניקות המבצעות הפלה.
בשנת 2001 נבחרה לסנאט של מדינת מינסוטה מטעם הרפובליקנים ושימשה בתפקיד עד לשנת 2007. בנובמבר 2006 נבחרה כנציגה בבית הנבחרים של ארצות הברית מטעם המחוז השישי של מדינת מינסוטה, הכולל את פרבריה הצפוניים והמזרחיים של מיניאפוליס-סיינט-פול, מטעם המפלגה הרפובליקנית. היא נבחרה שוב ב-2008 וב-2010.
ביולי 2010 הקימה את שדולת מפלגת התה בקונגרס (Congressional caucus), והצטרפו אליה עשרות חברי קונגרס, כולם מהמפלגה הרפובליקנית.
ב-13 ביוני 2011 הכריזה על מועמדותה בבחירות המקדימות לנשיאות ארצות הברית במפלגה הרפובליקנית 2012. בקמן הייתה מהמועמדים הבולטים במירוץ, ובחודשים יולי – אוגוסט אף דורגה במקום השני בסקרים. אך בזמן שחלף מאז ועד התחלת הבחירות התקשתה בקמן לשמור על מעמדה, ושיעורי התמיכה בה פחתו. באסיפות הבחירה באיווה שהתקיימו ב-4 בינואר 2012 הגיעה בקמן למקום השישי עם חמישה אחוזים בלבד מהקולות. בשל התוצאות הודיעה בקמן באותו יום על פרישתה מהמירוץ.
ב-29 במאי 2013 הודיעה כי לא תתמודד שוב בבחירות 2014 על מקומה בקונגרס.
עמדות

בקמן תומכת בלימוד האמונה הבריאתנית של תכנון תבוני בשיעורי מדע בבית ספר ציבוריים. בשנת 2003 אמרה בריאיון לרדיו כי תאוריית האבולוציה מעולם לא הוכחה. בשנת 2006 אמרה במהלך כי "ישנה מחלוקת בקרב מדענים האם האבולוציה היא עובדה או לא... ישנם מאות ומאות של מדענים, מהם רבים המחזיקים בפרסי נובל, המאמינים בתכנון תבוני".
היא נחשבת לתומכת בישראל והתנדבה בקיבוץ בארי לאחר סיום לימודי התיכון. בשנת 2010 אמרה בכנס של קואליציית היהודים הרפובליקנים כי מתוך אמונתה הנוצרית החזקה, היא מאמינה כי אם ארצות הברית תדחה עזרה לישראל, היא תקולל על ידי אלוהים.
בקמן מתנגדת נחרצות לזכויות להט"ב ולהומוסקסואליות. היא התבטאה בחריפות כנגד הומואים בהזדמנויות שונות, ובין היתר אמרה: "הם חלק מהשטן".
בקמן איננה מאמינה בהתחממות עולמית, ואף טענה, כי פחמן דו-חמצני איננו גז מזיק.
ב-1 בדצמבר 2011 הודיעה כי אם תיבחר לנשיאות ארצות הברית, תנהג כמו אנגליה (שהחזירה את הדיפלומטים שלה מאיראן) ולא תסכים שלארצות הברית תהייה שגרירות באיראן, דבר שהתפרש כתמוה הואיל ושגרירות זו כבר סגורה מ-1980 בעקבות משבר בני הערובה באיראן. ביוני 2012 ביחד עם לואי גומרט ומספר רפובליקנים נוספים היא חתמה על הפניה למשרד לביטחון המולדת בהקשר למגעים לכאורה של פקידי ממשל עם האחים המוסלמים.
הערות שוליים

↑  Ashley Perks, Understanding the beauty-queen politician, TheHill, ‏2008-09-15 (באנגלית)
↑  Bachmann Hits the Books
↑   חמי שלו, ניו יורק, מישל בקמן פורשת: מקיבוץ בארי אל מחוזות הלה-לה-לנד, באתר הארץ, 29 במאי 2013
↑  .נטשה מוזגוביה, מישל בקמן היא שרה פיילין, הדור הבא, באתר הארץ, 3 ביולי 2011
↑  Bachmann: America ‘cursed’ by God ‘if we reject Israel’
↑  Michele Bachmann in Her Own Words: 'Gays Are Part of Satan'
↑  Climate debate heating up for Minnesotans in Washington - מתוך אתר Startribune
↑  הארץ, בכמן הרפובליקאית מאיימת לסגור את השגרירות באיראן, רק שהיא סגורה מ-1980, באתר הארץ, 1 בדצמבר 2011
| --- | --- |
בקרת זהויות :  ISNI: 0000 0001 0587 8726  LCCN: no2010152476  SNAC: w62628rf  US Congress: B001256  VIAF: 158702200   WorldCat (עם VIAF): 158702200
מואילה

| --- | --- |
סמל העירסמל העיר
ארמון נשיא גבון במואילה
ארמון נשיא גבון במואילה
 מדינה:  גבון גבון
 מחוז:  נגוני
 שטח:  37,750 קמ"ר
 אוכלוסייה:  ‏
  ‑ בעיר:  36,061 (2013)
 קואורדינטות:  1°52′00″S 11°03′18″E﻿ / ﻿1.86667°S 11.055°E﻿ / -1.86667; 11.055 
 אזור זמן:  UTC+1
  מפת מיקום  מפה מפורטת   (למפת גבון מוגדלת) ליברוויל פורט-גנטיל אויים פרנסוויל טשיבאנגה מאקוקו גינאה המשוונית קמרון קונגו מפרץ גינאהמואילה(למפת גבון רגילה) ליברוויל פורט-גנטיל אויים פרנסוויל טשיבאנגה מאקוקו גינאה המשוונית קמרון קונגו מפרץ גינאהמואילה  he tabBackground:;tabBorder:#aaa;defaultTab:0;
מואילה (באנגלית: Mouila) היא בירת מחוז נגוני (אנ') שבגבון. העיר שוכנת על גדות נהר נגוני (אנ') ועל הכביש הארצי N1. אוכלוסיית העיר מנתה של כ־36,061 נפש (2013). האתר הבולט בעיר הוא האגם הכחול- Lac Bleu, אגם הידוע במים הכחולים הבוהקים שלו.
במואילה מתגוררים מגוון של קבוצות אתניות גבוניות ומהווה מוקד מרכזי למסחר ונסיעות. בעיר יש גם שדה התעופה.
אוכלוסייה

קצב גידול האוכלוסייה בין השנים 2003 לבין 2013 היה 5.6%.
אוכלוסייה > התפלגות האוכלוסייה

| --- | --- |
השנה: מספר התושבים
1993: 16,307
2003: 21,074
2006: 22,982
2008: 28,000
2013: 36,061
חינוך

במואילה ישנם מספר בתי ספר תיכוניים כגון סנט גבריאל-Saint-Gabriel ותיכון לה-ואל-מארי Le Val-Marie, שניהם הוקמו בשנות השישים של המאה ה-20. מספר דורות של אישי מפתח התופסים תפקידים בכירים בגבון למדו בבתי ספר אלה. שני מוסדות החינוך הקתוליים הפרטיים האלה, החל משנות האלפיים מנוהלים על ידי המדינה. בית הספר סנט-גבריאל ממוקם במרכז העיר ואילו בית ספר לה-ואל-מארי נמצא במרחק של 3 ק"מ ממואילה.
דת

ב־11 בדצמבר 1958 נקבע מקום מושבו של הבישופ הקתולי במואילה . בשנת 2007 הוקמה במואילה קתדרלת סן ז'אן-ל'אפוט.
כלכלה

שטח העיר מואילה נרחב. יש בה כמה שווקים ומרכזים מסחריים. קיים שירות מוניות בין המרכזים השונים, במואילה.
העיר מהווה מרכז מסחרי בקסאווה, מניהוט, בננות, יאמה, אגוזי אדמה (בוטנים) ותירס (תירס). קפה ושמן דקלים הם מוצרי יצוא חשובים. במרחק 56 קילומטרים דרומית מערבית ממואילה נמצאים מפעלי שמן דקלים שיתופיים במואבי. יהלומים נמצאו בעיירה במקונגוניו הסמוכה וזהב בעיירה אקיטה, אך הייצור של שניהם קטן.
כלכלה > מחסור במי שתייה

במספר שכונות במואילה, התושבים מתקשים להשיג מי שתייה לשימושים ביתיים, על בסיס יומי. בגלל הקשיים להשגת המים וההתמודדות בנושא, התעוררה מרירות בקרב האוכלוסיות (2018). האוכלוסייה נאלצת לנקוט צעדים לקליטת מי גשמים או לשטוף פירות וירקות במי הנהר. לאור המצב ב־16 בפברואר 2018 החליטה ממשלת גבון להפסיק באופן חד צדדי את הסכם הזיכיון עם הקבוצה הצרפתית "ויאוליה". שהייתה אחראית לניהול והפצה המים והחשמל בגבון.
אנשים שנולדו במואילה

פרנסואה בוזיזה, נשיא הרפובליקה המרכז אפריקאית לשעבר, הוא ממואילה.
אקלים

במואילה אקלים סוואנה טרופי ( סיווג האקלים Köppen Aw ).
| אקלים במואילה   Mouila   בממוצע בין השנים 1961 לבין 1990> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים במואילה   Mouila   בממוצע בין השנים 1961 לבין 1990> ינואר.31.3.26.2.223.4 | אקלים במואילה   Mouila   בממוצע בין השנים 1961 לבין 1990> פברואר.32.22.5.226.4 | אקלים במואילה   Mouila   בממוצע בין השנים 1961 לבין 1990> מרץ.32.1.22.5.249.3 | אקלים במואילה   Mouila   בממוצע בין השנים 1961 לבין 1990> אפריל.32.2.22.7.239.9 | אקלים במואילה   Mouila   בממוצע בין השנים 1961 לבין 1990> מאי.31.22.8.165.7 | אקלים במואילה   Mouila   בממוצע בין השנים 1961 לבין 1990> יוני.28.3.21.3.20.4 | אקלים במואילה   Mouila   בממוצע בין השנים 1961 לבין 1990> יולי.27.3.20.5.4 | אקלים במואילה   Mouila   בממוצע בין השנים 1961 לבין 1990> אוגוסט.27.6.20.6.7.9 | אקלים במואילה   Mouila   בממוצע בין השנים 1961 לבין 1990> ספטמבר.29.4.21.8.51.3 | אקלים במואילה   Mouila   בממוצע בין השנים 1961 לבין 1990> אוקטובר.30.8.22.5.342.3 | אקלים במואילה   Mouila   בממוצע בין השנים 1961 לבין 1990> נובמבר.30.9.22.4.397.1 | אקלים במואילה   Mouila   בממוצע בין השנים 1961 לבין 1990> דצמבר.30.7.22.5.231.3 | אקלים במואילה   Mouila   בממוצע בין השנים 1961 לבין 1990> שנה.30.3.26.3.2,160.4 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: NOAA.
האגם הכחול במואילה
קתדרלת סן ז'אן-ל'אפוט, במואילה. (2010)
ראו גם

גבון
ליברוויל
אוקלו
עומר בונגו
הערות שוליים

↑  אוכלוסייה על פי מפקד האוכלוסין 2013 ואתר citypopulation
↑  על פי אתר citypopulation
↑  Mouila (Diocese) [Catholic-Hierarchy], www.catholic-hierarchy.org
↑  באתר Allafrica, Gabon: Bongo Ondimba in Mouila Sunday for the consecration of the Saint-Jean
↑  הערך מואילה בבריטניקה
↑  חדשות ליברוויל 17 במרס 2018, סוכנות הידיעות של גבון, מספר שכונות של מואילה משוללים מי שתייה
↑  Biography of Raponds Walker, accessed 11 August 2008
↑  "Mouila Climate Normals 1961–1990". National Oceanic and Atmospheric Administration. Retrieved 8 March 2015.
| --- | --- |
בקרת זהויות :  NLI: 987007567434705171  LCCN: n89223954  VIAF: 149046611   WorldCat (עם VIAF): 149046611
מטאלורג נובוקוזנצק (הוקי קרח)

| --- | --- |
 אולם ביתי
 
 היכל מטאלורג נובוקוזנצק
 (7,533 מושבים)
 נובוקוזנצק
 מדינה:  רוסיה
 תאריך ייסוד:  1949
 ליגה:  VHL
 בעלים:  רוסיה אווראז
 נשיא:  רוסיה סרגיי זינובייב
 מאמן:  אוקראינה ואדים שחראיצ'וק
 http://www.metallurg-nk.ru
 
שחקני מטאלורג בשנת 2005
הלוגו
הישן
מועדון ההוקי קרח מטאלורג נובוקוזנצק (ברוסית: Хоккейный клуб «Металлург» Новокузнецк) הוא מועדון הוקי קרח רוסי מהעיר נובוקוזנצק שבמחוז קמרובו. הוקם ב-1949. בשנים 2008–2017 שיחקה בליגת ההוקי הקונטיננטלית. החל מעונת 2017/2018 היא משתתפת בתחרויות ליגת המשנה הרוסית בהוקי קרח. ספונסר הקבוצה היא ענקית המתכות "אווראז".
תארים

זכייה: 1960
גמר גביע פטרוב: 2021
מקום שלישי: 2000
מיופתיה

| --- | --- |

 תחום:  ראומטולוגיה 
 מיקום אנטומי:  רקמת שריר 
 קישורים ומאגרי מידע
 eMedicine:  759487 
 MeSH:  D009135
 
מיופתיה (Myopathies) היא שם כולל למגוון של מחלות הפוגעות בשרירים (מיו=שריר). מחלות אלו יכולות להיות מחלות גנטיות, מיופתיות כתוצאה מתגובה דלקתית, עקב תרופות או עקב בעיה אנדוקרינית או מטבולית.